په زرگونو بې کوره قبائيلي وگړي دووټ دحق څخه محروم پاتې شوي
دجلوزو په کمپ کې ميشته دخيبر ايجنسې دباړې تحصيل يو بې کوره شوي قبائيلي مشر رحيم جان وائس اف امريکا ډيوه راډيو ته وويل "انتخاباتوکې مونږ پسې هسې ټوقې شوې
دجنگونو اؤ اړې گړي دلاسه دپاکستان دقبائيلي سيمو څخه بې کوره شوؤ په لسگونو زرو کورنو کې په گڼ شمير قبائيلي وگړي دخالي په ورځ پاکستان کې دکيدونکو عامو انتخاباتو په موقعه د ووټ دحق نه محروم پاتي شوي دي اؤ هغوئ دخپل ووټ دلارې دخپلو استازو دټاکنې دپاره داليکشن کميشن لخوا په مناسب انتظام نۀ کيدو سخت احتجاج کړى دى. دخيبر ايجنسۍ د باړې تحصيل څخه دبې کوره شوؤ دولس زره قبائيلي کورنيو دپاره دپيښور سره نزدې په جلوزو کيمپ اؤ دنورو 53,000 زره کورنيو دپاره د خيبر ايجنسۍ په شاه کڅ سيمه کې 56پولنگ سټيشنې جوړې کړل شوې وې. ټاکل شوې وه دټول هيواد په څير به د بې کوره قبائيلو دپاره په جوړو کړل شوؤ پولنگ سټيشنو کې هم د رايې ورکولو عمل سحر اته بجې پيل کيږي اؤ ماذيگر پنځۀ بجې به پايې ته رسي خو دجلوزو اؤ شاه کڅ په پولنگ سټيشنو کې د ووټونو اچولو عمل دوؤ څخه تر دوه نيمو ساعتو د ځنډ وروستو پيل شو. دجلوزو په کمپ کې ميشته دخيبر ايجنسې دباړې تحصيل يو بې کوره شوي قبائيلي مشر رحيم جان وائس اف امريکا ډيوه راډيو ته وويل "انتخاباتوکې مونږ پسې هسې ټوقې شوې وې ،ټوله ورځ يې په لويو لويو قطارونو کې ښځې اؤ سړي ودرؤل خو چې کله به دپولنگ افسر مخې د دودريدو نوبت راغى نو هغه به رانه په دې وينا ځان خلاص کړو چې ستا ووټ دلته نۀ شته شاه کڅ ته لاړشه" هغه وويل په انتخابي فهرستونو کې دحده زياته گډوډي شوې وه اؤ بې کوره قبائيل ټوله ورځ پخپل ووټ پيداکولو پسې لالهانده گرځيدل. سرچينې وائي په جلوزو کيمپ کې دووټرانو په فهرستونو کې دگډوډي له امله دخيبرايجنسۍ بې کوره شوؤ قبائيلو سخت احتجاج اؤ نعره بازي هم کړې ده. همدغه رنگ د خيبرايجنسۍ دجمرود تحصيل په شاه کڅ کې دبې کوره شوؤ قبائيلي وگړو دپاره په جوړو شوؤ پولنگ سټيشنو کې هم داړي گړي پيښې رامينځته شوي. عيني شاهدان وائي دشاه کڅ په لسو پولنگ سټيشنو کې دووټرانو په فهرستونو دقبائيلي وگړو لخوا دسخت اعتراض وروستو دغو قبائيلي وگړو داحتجاج لړۍ پيل کړه چې دهغې وروستو دغه پولنگ سټيشنې دڅه وخت دپاره وتړل شوې ، خو وروستو دپوځ اؤ نورو امنيتي عسکرو لخوا ددغو پولنگ سټيشنو واک پخپل لاس کې واخستل شوى اؤ دووټونو دورکړې عمل دوباره پيل شو. سرچينې زياتوي په شاه کڅ کې ښځې ووټرانې دنشت برابر دخپلو رايو په ورکولو ليدل شوي دي. دشاه کڅ په پولنگ سټيشن کې يو ووټ اچوونکي دخيبرايجنسۍ ظفر ډيوه ريډيو ته وئيلي په پولنگ سټيشنو کې دبې کوره شوؤ کډوالو د اسانتيا دپاره هيڅ رقم گامونه نۀ وؤاخستل شوي اؤ داليکشن عملې بې کوره شوي قبائيل عبث کړول. هغه وويل په شاه کڅ کې زيات خلک له دې امله احتجاج ته راوپاريدل ، چې به ورته داليکشن کميشن دعملې دطرفه وئيل کيدل دهغوي ووټ په جلوزو کې درج دى اؤ چې کله به څوک جلوزو ته لاړل نو هغوي به بيا شاه کڅ ته ليدل، له دې امله دشاه کڅ په لسو پولنگ سټيشنو دباړې بې کوره شوؤ قبائيلو سخت احتجاج وکړو. هغه زياته کړه په سوونو قبائيل دووټرانو فهرستونو کې دغلطيو له امله د ووټ اچولودحق څخه محروم پاتې شوي دي. همدغه رازدافغانستان سره په پوله دپرتې قبائيلي سيمې جنوبي وزيرستان څخه دجنگونو له امله دبې کوره شوؤ قبائيلي وگړو دپاره هم په ټانک اؤ ډيره اسماعيل خان کې پولنگ سټيشنې جوړې کړل شوې وې. سرچينې وائي دټانک اؤ ډيره اسماعيل خان دننه په جوړ کړى شوؤ خواؤشا پنځوسو پولنگ سټيشنو کې هم دبې کوره قبائيلي وگړو زيات شمير دووټرانو په فهرستونو کې دشوؤ غلطو له امله دووټ ورکولو دحق څخه محروم پاتې شوي دي. سرچينې وائي دډيره اسماعيل خان په گومل يونيورسټۍ کې دجوړ کړل شوي پولنگ سټيشن دننه دوسله والو لخوا بيلټ بکسې هم ماتې کړل شوي چې دهغې وروستو ددغه پولنگ سټيشن واک هم پوځ پخپل لاس کې اخستى ؤ. سرچينې زياتوي په ډيره اسماعيل خان اؤ ټانک کې دجنوبي وزيرستان زياتره بې کوره شوي قبائيلي وگړي داليکشن دعمل څخه مطمئين نۀ ؤ اؤ داحتجاج په کولو سره يې په ډاگه کړې چې که يو خوا هغوي څخه دجنگونو له لارې خپلې سيمې اؤ کورونه تروړل شوي ، نو بلخوا ترې په اليکشن کې دنامناسبه انتظاماتو په ترڅ کې دخپلو نمائندگانو دټاکنې حق هم تروړل شوى دى.